OpenLLM-France/wikimedia huggingface dataset:
# Gwendolyn Brooks

Gwendolyn Elizabeth Brooks (Topeka, Kansas, 1917ko ekainaren 7a - Chicago, Illinois, 2000ko abenduaren 3a) estatubatuar poeta, idazle eta irakaslea izan zen. Bere lanean pertsonen ospakizunak eta komunitateko herritar arrunten eguneroko bizitzari buruz idatzi zuen. 1950ean Annie Allen lana idatzi zuen, eta liburu horregatik Poesiaren Pulitzer Saria irabazi zuen. Pulitzer saria jaso zuen lehen afroamerikarra izan zen.
Bere idazle ibilbidean zehar sari eta merezimendu asko irabazi zituen. Chicagon bizi zela, Illinoisko poeta laureatu izendatu zuten 1968an, 32 urtez mantendu zuen ardura. 1976an lehenengo emakume afroamerikarra izan zen Ameriketako Estatu Batuetako Artearen eta Letren Akademian sartzen.

## Erreferentziak

* ↑ Banks, Margot Harper. (2012). Religious allusion in the poetry of Gwendolyn Brooks. McFarland & Company ISBN 978-0-7864-4939-2. PMC 770876350. (Noiz kontsultatua: 2021-03-08).
* ↑ (Ingelesez) Watkins, Mel. (2000-12-04). «Gwendolyn Brooks, Whose Poetry Told of Being Black in America, Dies at 83 (Published 2000)» The New York Times ISSN 0362-4331. (Noiz kontsultatua: 2021-03-08).
* ↑ «Illinois Poet Laureate» web.archive.org 2015-02-28 (Noiz kontsultatua: 2021-03-08).
* ↑ (Ingelesez) «Obituary: Gwendolyn Brooks» the Guardian 2000-12-07 (Noiz kontsultatua: 2021-03-08).

## Kanpo estekak

* Datuak: Q270715
* Multimedia: Gwendolyn Brooks / Q270715
# Gwennap

Gwennap, kornubieraz: Pluwwenep, Ingalaterrako Kornualles konderriko herri eta parrokia zibil bat da.

## Kanpo estekak

* Datuak: Q1144196
* Multimedia: Gwennap / Q1144196
# Haize-arrosa

Haize-arrosa edo nabigazio arrosa, inguruan, ostertzaren zirkunferentzia banatzen den norantzak adierazita dituen zirkulu bat da.
Nabigazio kartetan, itxuraldatutako 32 erronboz irudikatzen da, mutur batetik lotuta daudenak, beste batek, ostertzeko zirkuluko norantza adierazten duen bitartean. Horren gainean, zitori horia kokatzen da, zeinekin Iparraldea adierazten den, XVI. mendetik dokumentatua.
Ostertzaren zirkulua banatzen den sektore ezberdinetan haizearen batez besteko intentsitatea adierazten duen diagrama bat ere izan daiteke.

## Puntu kardinalak
### Lau Puntu kardinalak

* I: Iparraldea (N)
* H: Hegoaldea (S)
* E: Ekialdea (E)
* M: Mendebaldea (W)

### Alboko lau norabideak

* IE: Ipar-ekialdea (NE)
* HE: Hego-ekialdea (SE)
* HM: Hego-mendebaldea (SW)
* IM: Ipar-mendebaldea (NW)

### Zortzi tarteko norabideak

* IIE: Ipar-ipar-ekialdea (NNE)
* EIE: Eki-ipar-ekialdea (ENE)
* EHE: Eki-hego-ekialdea (ESE)
* HHE: Hego-hego-ekialdea (SSE)
* HHM: Hego-hego-mendebaldea (SSW)
* MHM: Mendebal-hego-mendebaldea (WSW)
* MIM: Mendebal-ipar-mendebaldea (WNW))
* IIM: Ipar-ipar-mendebaldea (NNW)

## Galeria

* Nabigazio karta zahar batetako haize-arrosa, Pedro Reinel kartografo portugaldarrak egina(1504)
* Haize-arrosa historiko bat
* 8 puntuko haize-arrosa bat
* Iparraldea goian adierazia duen 16 puntuko haize-arrosa
* Munduko haize-arrosarik handiena, basamortuko lurrean marraztua, Edwards Aire Armadaren basea AEBetan
* 16 puntuko haize-arrosa
* Haize-arrosa euskaraz

## Kanpo estekak

* Datuak: Q640047
* Multimedia: Compass roses / Q640047
# Haivana Nakya (Arizona)

Haivana Nakya Ameriketako Estatu Batuetako erroldak esleitutako leku bat da. Pima konderrian kokatuta dago, Arizona estatuan. 72 biztanle ditu, 4,818675 kilometro koadroko azaleran banatuta.

## Ikus, gainera

* Pima konderrian

## Kanpo estekak

* Datuak: Q29098
# Haiweeita

Haiweeita]] =

## Ezaugarriak

Haiweeita silikato mineralaren formula kimikoa hau da: ${\ce {Ca(UO2)2[Si5O12(OH)2] * 6H2O}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 3,5 da.

## Erreferentziak

* 1 2 (Ingelesez) «Haiweeite: Mineral information, data and localities.» www.mindat.org (Noiz kontsultatua: 12-05-2019).
# Haixi Mongoliar eta Tibetar Prefektura autonomoa

Haixi Mongoliar eta Tibetar Prefektura autonomoa (txinera sinplifikatuz: 海西蒙古族藏族自治州; pinyineraz: Hǎixī Měnggǔzú Zàngzú Zìzhìzhōu), Qinghai probintzian kokatutako Prefektura autonomoa da. Guztira, 432.000 biztanle inguru dauzka 2007ko erroldaren arabera eta 327.980,3 kilometro koadroko azalera.

## Inguru naturala eta kokapena

Haixi prefektura autonomoak honako mugakideak ditu: Gansu probintzia iparraldean, Xinjiang eskualde autonomoa mendebaldean, Haibei Tibetar Prefektura autonomoa eta Hainan Tibetar Prefektura autonomoa ekialdean, Guoluo Tibetar Prefektura autonomoa hego-ekialdean, eta Yushu Tibetar Prefektura autonomoa hegoaldean.

## Banaketa administratiboa

* Delingha Hiria (Délìnghā Shì; 德令哈市)
* Golmud Hiria (Gé’ěrmù Shì; 格尔木市)
* Ulan Konderria (Wūlán Xiàn; 乌兰县)
* Dulan Konderria (Dūlán Xiàn; 都兰县)
* Tianjun Konderria (Tiānjùn Xiàn; 天峻县)
* Lenghu (Lěnghú Xíngwěi; 冷湖行委)
* Da Qaidam (Dà Cháidàn Xíngwěi; 大柴旦行委)
* Mangya (Mángyá Xíngwěi; 茫崖行委)

## Ikus, gainera

* Qinghai probintziaren banaketa administratiboa

## Kanpo estekak

* (Txineraz) Haixi Mongoliar eta Tibetar Prefektura autonomoko gobernuaren webgunea.
* Datuak: Q874334
* Multimedia: Haixi Mongol and Tibetan Autonomous Prefecture / Q874334
# Haizabia

Haizabia, Lapurdiko Hendaia udalerrian dagoen jauregi bat da. Gaur egun eraikinaren alboan izen berdineko hotela dago, bertan itsasoko uradun igerileku bat ere badago.

## Kokalekua

Udalerriaren iparrraldean dago, herrigunetik kanpo, Ziburura doan kostaldeko errepidearen eta Euskal erlaitzaren hasieran dagoen senadi batean, Abadia gaztelutik hurbil.

## Historia

Jean-Louis de Faucigny-Lucinge (1901-1945) printzesak luxuzko hotel-jatetxe bat eraikitzeko asmoz Abadia gazteluaren lursailetako batzuk erosi zituen.
1928-1930 artean Henry Martinet (1867-1936) arkitektoak eraiki zuen. Bertan, garai hartan oraindik martxan zegoen Hendaia eta Donibane Lohizuneko tranbiaren geltoki bat ere bazen.
1944an SNCF konpainiak umezurztegi bat bilakatzeko erosi zuen, gerora burdinbide langileen seme-alabentzako udaleku bihurtuz.
1988an Enpresaren Batzordeak berak jauregia erosi eta 240 pertsonentzako edukiera zuen familientzako jauregi bat bilakatu zuen, 70 logela eta etxola multzo batez osatua zegoen.

## Kanpo estekak

* Datuak: Q57556961
# Haizagailu

Haizagailua aire-laster bat sortzeko makina da. Airea, gasak edo airean dauden partikula solidoak (hautsa, zerrautsa eta abar) barreiatzeko erabiltzen da. Motor elektriko batek birarazten duen helize edo gurpil hegaldun bat da haizagailua; etxeetan, bulegoetan eta lantegietan erabiltzen da geletako airea barreiatzeko, hedatzeko edo nahasteko. Gehienetan, leku itxi batean airea berritzeko eta mugiarazteko erabiltzen da, aire garbiagoa sarrarazteko eta usain txarrak aldarazteko. 1882an asmatu zuen Schuyler S. Wheeler estatubatuarrak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q6498398
* Multimedia: Ventilation fans / Q6498398
# Haiyan tifoia

Haiyan tifoia (orobat Haiyan supertifoia izenaz ere ezaguna, nazioarteko izendapena: 1330, JTWF: 31W, PAGASA, Yolanda) 2013an Filipinetan lehorra jo zuen tifoi baten izena da. 315 km/h minutu batez eta 230 km/h 10 minutuz izan zituen 48 orduan, inoizko tifoirik indartsuenetakoa. 1979an izandako Tip tifoiak beste ezeinek ez du gainditu. Izena Txinak eman zion, jatorrian .
6.300 lagun inguru hil zituen tifoiak, eta mila pertsona baino gehiago desagertu ziren Filipinetan, eta beste hainbat herrialdetan ere izan zuen eragina. Tacloban, suntsitutako 14.500 etxebizitza suntsitu ziren eta 2014rako 400 etxe zeuden konponduta.

## Erreferentziak

* ↑ «400», Berria, 2014-11-09

## Kanpo estekak

* Datuak: Q15136651
* Multimedia: Typhoon Haiyan (2013) / Q15136651
# Glaucilândia

Glaucilândia Brasilgo udalerri bat da, Minas Gerais estatuan kokatua. 2.928 biztanle ditu 145,861 km²ko eremuan.

## Ikus, gainera

* Minas Gerais

## Kanpo estekak

* Datuak: Q1756943
* Multimedia: Glaucilândia / Q1756943
# Guatemalako Kapitaintza Nagusia

Guatemalako Kapitaintza Nagusia (gazteleraz: Capitanía General de Guatemala) edo Guatemalako Erresuma (gazteleraz: Reino de Guatemala) 1540an Espainiak bere Erdialdeko Amerikako koloniak kudeatzeko sorturiko barruti administratiboa izan zen, Espainia Berriko erregeordetzaren barnean zegoena.
1540 eta 1812 artean eta, berriro, 1816 eta 1820 artean iraun zuen. 1812 eta 1814 artean eta, berriro, 1820 eta 1821 artean, eskualdea, Inperio osoa bezalaxe, 1812ko Espainiako Konstituzioaren agindupean, politikoki menpean ez jarritakoak ziren probintziatan banaturik zegoen no. 1821ean bost probintziarrek (Chiapasko Ciudad Real, Guatemala, San Salvador, Comayagua eta Nikaragua eta Costa Rica), Espainiarekiko bere independentzia aldarrikatu zuten. Hurrengo urtean probintzia gehienek Mexikoko Lehen Inperioa osatu zuten eta, behin Inperioa erorita, 1823an Erdialdeko Amerikako Probintzia Batuak osatu zituzten, 1824an Erdialdeko Amerikako Errepublika Federala bihurtuko zirenak.
Kapitaintza egungo Guatemala, Belize, El Salvador, Honduras, Nikaragua, Costa Rica, eta Mexikoko Chiapas estatuan kokatuta zegoen. Lehendabiziko hiriburua Hondurasko Gracias a Dios zen, 1549an Santiago de los Caballeros de Guatemalara (egungo Antigua Guatemala) eta 1776an Nueva Guatemala de la Asunciónera (egungo Guatemalako Hiria) mugitu arte.

## Kanpo estekak

* Datuak: Q2077243
* Multimedia: Captaincy General of Guatemala / Q2077243
# Guatizalema

Guatizalema (arabierazko Guadix alam (euskaraz: «ibai lasaia» izenetik ekarria) Huescako probintziako ibaia da.
Aineto mendilerroaren mendebaldeko adarraren iparraldeko hegalean du bere iturburua, 1.370 metroko altueran, Nocito haranean. Arroilen artean La Almunia del Romeral, La Gabardiella mendilerroa eta Hoya de Huesca zeharkatzen ditu. Vadielloko urtegitik igarota, Alcanadre ibaian amaitzen da. Ur-erregimen irregularra du.

## Kanpo estekak

* Datuak: Q1552942
* Multimedia: Guatizalema River / Q1552942
# Guaviare (departamendua)

Guaviare Kolonbiako 32 departamenduetako bat da, herrialdearen erdi-ekialdean dagoena. Iparraldean Meta eta Vichada departamenduekin du muga, ekialdean Guainía eta Vaupésekin, hegoaldean Vaupés eta Caquetárekin eta mendebaldean Meta eta Caquetárekin. 53.460 kilometro koadroko eremua du eta 2016an 103.307 biztanle zituen. Hiriburua San José del Guaviare da (59.284 biztanle 2010ean) eta beste hiru udalerri ditu: Calamar, El Retorno eta Miraflores.
Iparraldea, Inírida, Guaviare eta Guayabero ibaien arroak, Orinocoko eskualdean dago eta hegoaldea, Vaupés eta Apaporis ibaien arroak, Amazonasko eskualdean.

## Erreferentziak

* 1 2 Departamento del Guaviare, todacolombia.com
* ↑ Guaviare: Información general, guaviare.gov.co
* ↑ «Censo General 2005 - Proyecciones nacionales y departamentales de población 2005-2020», dane.gov.co
* ↑ San José del Guaviare: Proyección población 2010, dane.gov.co

## Kanpo estekak

* Datuak: Q272885
* Multimedia: Guaviare Department / Q272885
# Guaviare (ibaia)

Guaviare Kolonbiako ibaia da, Orinokoren adarra. Ekialdeko Mendikatean du iturburua, eta goialdean Guayabero izena ematen zaio; Ariarirekin elkartzen den gunetik aurrera hartzen du Guaviare izena. Meta, Guaviare, Vichada eta Guainia departamenduak zeharkaturik, Orinokora isurtzen da, San Fernando de Atabaporen aurrean (Venezuela). 1.497 kilometro luze da. Ibaiadar nagusia Inírida da.

## Erreferentziak

* ↑ Guaviare River. global.britannica.com (Noiz kontsultatua: 2016-12-21).

## Kanpo estekak

* Datuak: Q1047596
* Multimedia: Guaviare River / Q1047596
# Guaxa

Guaxa Asturiar mitologiako pertsonaia da. Emakume zahar gisa irudikatzen da. Hortz bakarra du. Gauez etxean sartzen da eta umeen lepoan hortzaz arteria zabaltzen die odola poliki zurrupatzeko. Gauero itzultzen da gizakia hiltzen duen arte. Gizakia erasotzeko edozein txokotan izkutatu daiteke. Honela diote: "por donde pasa un soplo de aire pasa la Guaxa"

## Kanpo estekak

* Datuak: Q3757235
# Haiku-Pauwela (Hawaii)

Haiku-Pauwela Ameriketako Estatu Batuetako erroldak esleitutako leku bat da. Maui konderrian kokatuta dago, Hawaii estatuan. 8.595 biztanle ditu, 49,6 kilometro koadroko azaleran banatuta.

## Ikus, gainera

* Maui konderria

## Kanpo estekak

* Datuak: Q972484
* Multimedia: Haiku-Pauwela, Hawaii / Q972484
# Haiku

Haiku jatorrian japonierazko olerki mota bat da, 5-7-5 silabako lerroetan antolatutako 17 silabak osatua. Hala eta guztiz ere, autore batzuk silaba banaketarekin oso kritikoak dira, hala nola Vicente Haya edo Jaime Lorente. Renga izeneko olerkietan oinarria dute. Haikugileek deskribapen objektiboa egiten dute, baina azken helburua irakurlearengan zirrara eragitea da. Buson (XVIII. mendekoa), Kobayashi Issa eta Masaoka Shiki (XVIII-XIX. mendeetakoak) haikua landu zuten idazle nagusiak dira. Tradizioz, lerro bertikal bakar batean idazten ziren, baina beste hizkuntza batzuetara transkribiturik, hiru esaldi laburretan agertzen dira.
Matsuo Bashōk bultzada handia eman zion XVII. mendean.

## Ezaugarriak

Haikuaren funtsa "moztea" da (kiru). Hori sarritan irudikatuta dago bi irudi edo ideiaren metaketan, eta kireji bat ("hitz ebakitzailea") euren artean. Azken hori puntuazio marka modukoa da baina hitzezkoa; banaketa seinalatzen du eta bi elementuren arteko harremana zehazten du. Urtaroen erreferentzia egiten du kigoak, saijiki batek marraztutakoa.
Haikugilerik sonatuena Matsuo Basho da (1644-1694): dizipulu asko izan zituen eta haikai deritzo hark sorturiko eskolari. Kobayashi Issa (1762-1827) ere haikugile handia izan zen; bizitza bakartia eraman zuen, ez maisu, ez dizipulu.

## Euskal literaturan

Joseba Sarrionandia, Patziku Perurena, Patri Urkizu eta Juan Kruz Igerabide (Begi-niniaren poemak) mota horretako olerkien aitzindariak ditugu, ortodoxoak izan ez arren. Halaber, Karlos Linazasoro, Josetxo Azkona eta Josu Jimenez Maia ere (Orbel azpiko haikuak eta Gerezi denborako haikuak) nabariak dira, baita Maiatz argitaletxeak ateratako Haiku kaiku liburua ere.
Euskal tradizioko kopla zaharrak badu haren antzarik, batik bat naturaren irudi estilizatuak adierazi eta barne egoerarekin lotze horretan, Bereterretxeren khantoria hasten den esaldietan:
| « | Haltzak ez du bihotzik, ez gaztanberak hezurrik. Ez nian uste erraiten ziela Aitonen-semek gezurrik... | » |
| Bereterretxen khantoria ||
Koplaren lehen zati horrek haiku baten tankera handia du, naturako irudiak baliatzen baititu, barne faltsukeria adierazteko.

## Ikus, gainera

* Japonierazko literatura

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Lorente, Jaime. Shasei.Introducción al haiku, Toledo, Lastura y Juglar, Colección "Punto de Mira", 2018. ISBN 978-84-948512-9-2 Haya Segovia, Vicente, Aware, Barcelona, Kairós, 2013. ISBN 978-84-9988-245-1
* ↑ “Sentsazioak transmititzen ditu haikuak, ez sentimenduak” Josu Jimenez Maia (‘Berria’)
* ↑ «haiku - Literatura Terminoen Hiztegia» www.euskaltzaindia.eus (Noiz kontsultatua: 2022-02-23).

## Kanpo estekak

* Haiku lehiaketa euskaraz (Erandio).
* Blog: Shasei. Introducción al haiku de Jaime Lorente
* Datuak: Q37707
* Multimedia: Haiku (poetry) / Q37707
# Hail, Columbia

Hail, Columbia (euskaraz Agur, Columbia) estatubatuar martxa militar abertzale ezagun bat da. Ereserki hau 1789. urtean Philip Phile musikariak konposatu zuen. Denbora luzez Columbia, the Gem of the Ocean, Hail, Columbia eta The Star-Spangled Banner abestiak Ameriketako Estatu Batuetako ereserki ez ofizialak izan ziren, azkenik 1931. urtean The Star-Spangled Banner ereserki ofiziala izendatu zuten arte.

## Kanpo estekak

* Datuak: Q1360131
* Multimedia: Hail, Columbia / Q1360131
* Hail, Columbia martxa entzungai (Ingelesez)
# Hailakandi barrutia

Hailakandi barrutia Indiako barruti bat da, Hills and Barak Valley dibisioan, Assam estatuan. 659.296 biztanle ditu 1.327 kilometro koadrotan.

## Mugakideak

Honako barrutiekin egiten du muga:
Cachar barrutia

## Ikus, gainera

* Assam

## Kanpo estekak

* Datuak: Q42505
# Haikou Meilan nazioarteko aireportua

Haikou Meilan Nazioarteko Aireportua (txineraz: 海口美兰国际机场; pinyineraz: Haikou Meilan Guójì Jīchǎng), (NAGE: HAK, NAZE: ZJHK), Haikou hiriko aireportu nagusia da, eta 2008an 8 milioi bidaiari baino gehiagok erabili zuten.
Urtero milaka txinatarrek erabiltzen dute, Hainango hondartzetara etortzeko eta bidaiarientzako terminalak 60.200 metro koadroko azalera dauka.

## Ikus, gainera

* Txinako Herri Errepublikako aireportuen zerrenda
* Txinako Herri Errepublikako aireportuak bidaiarien arabera

## Kanpo estekak

* (Txineraz) Aireportuaren webgune ofiziala.
* Datuak: Q1143116
* Multimedia: Haikou Meilan International Airport / Q1143116
# Hail Satan?

Hail Satan? Ameriketako Estatu Batuetan 2019an The Satanic Temple elkarteari buruzko dokumentala da. Filmean elkartearen jatorria, aktibismo politikoa eta ideologia aztertzen dira. Lanaren zuzendaria Penny Lane izan zen eta lehen emanaldia Sundance Film Festival 2019ean izan zen. Estatu Batuetan estreinaldia 2019ko apirilaren 19ean egin zen. Banatzailea Magnolia Films izan zen.

## Gaia

Filmak The Satanic Temple elkartearen lana erakutsi nahi du. Haien ikuspuntutik elizek, bereziki eskuineko kristauek, estatuaren aldetik pribilegio handiak jasotzen dituzte eta, horregatik, egoera horrekin bukatu nahi dute. Nolabait, erlijioa eta estatuaren arteko lotura erabat desegin nahi dute. Penny Lanek, bestetik, satanisten inguruan zabaldu diren irudi faltsuekin bukatu nahi du. Batez ere XX. mendeko azken hamarkadetan satanisten oso irudi ezkorra zabaldu zen: bortxatzaileak ziren, haurrak hiltzen zituzten, gaizkileak ziren... Filma egiteko garaian antzeko beste erakundeekin dituzten arazoak ezkutatu zituen. Filmaren edizioa bukatu zuenean elkarte satanistan sartu zen.

## Harrera

Orokorrean filmak oso kritika onak jaso ditu. Rotten Tomatoes webgunean filmak %97ko onarpenaren kalifikazioa jaso du, esaterako. Beste ideien artean, aurreiritziekin puskatu duela filmak eta, halaber, dokumental entretenigarria dela diote.

## Erreferentziak

* ↑ https://web.archive.org/web/20190326143837/https://www.sundance.org/projects/hail-satan
* ↑ https://www.rottentomatoes.com/m/hail_satan

## Kanpo estekak

* (Gaztelaniaz):Koldo Landaluzeren artikulua naiz.eus webgunean, 2021eko otsailaren 13an.
* (Ingelesez):Webgune ofiziala.
* (Ingelesez):Internet Movie Database.
* (Ingelesez):Rotten Tomatoes webgunea.
* Datuak: Q61450779
# Hail to England (abestia)

Hail England (euskaraz Agur Ingalaterrari) Manowar estatubatuar heavy metal musika taldearen abesti bat da. 1984ko Heil to England diskoaren barnean kaleratu zuten.

## Kanpo estekak

* Heil to England abestia entzungai (Ingelesez)
* Datuak: Q12258842
# Hail, Caesar!

Hail, Caesar! (euskaraz Ave, Zesar!) 2016ko Joel Coen eta Ethan Coen estatubatuar zinema zuzendari, gidoigile eta ekoizleak zuzendu, idatzi eta ekoiztutako komedia filma bat da. Josh Brolin, George Clooney, Alden Ehrenreich, Ralph Fiennes, Jonah Hill, Scarlett Johansson, Frances McDormand, Tilda Swinton eta Channing Tatum aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
1950eko hamarkadako Hollywooden, zinema ekoiztetxe erraldoietako batek garaiko izar handi batek (George Clooney) antzeztutako erromatarrei buruzko film bat burutu nahi du, baina filmaketan zehar aktore ospetsua bahitua izango da.

## Aktoreak

* Josh Brolin: Eddie Mannix, aktoreen eskandaluak kazetarietatik at mantentzen dituen "bitartekaria"
* George Clooney: Baird Whitlock, filmeko gizonezko izarra
* Alden Ehrenreich: Tobey, aktorea etan Mannixen bezeroa
* Jonah Hill: Joseph Silverman
* Scarlett Johansson: Esther Williams, filmeko emakumezko izarra, ekoiztetxearentzat emakumezko aktore eredugarria filmaketan zehar haurdun gelditzen den arte. Williansen aqua-musikalen berregintza eszena ikusgarria ere bada pelikulan.
* Frances McDormand: filmearen ekoizlea
* Tilda Swinton: Hedda Hopper, esames eta txutxumutxu kazetaritzako zutabegilea
* Channing Tatum: Burt, aktorea eta Mannixn bezeroa
* Christopher Lambert: Arne Slessum, zinemagilea, Hail, Caesar! filmeko emakumezko izarrarekin amodio abentura bat du
* Fred Melamed: Gidoigile komunista
* Patrick Fischler: Benedict, gidoigile komunista
* David Krumholtz: Gidoigile komunista
* Fisher Stevens: Gidoigile komunista
* Alex Karpovsky: Smitrovich jauna
* Clancy Brown: Hail, Caesar! filmeko aktorea
* Robert Picardo
* Emily Beecham: Dierdre
* Kate Morgan Chadwick: Hail, Caesar! filmeko aktorea
* Rhoads Osbourne: erromatar patrizio bat antzezten duen aktorea Hail, Caesar! filmean
* Dolph Lundgren: Sobietar "itsaspeko komandantea"

## Kanpo estekak

* Hail, Caesar! filmaren iragarkia ikusgai. Youtube.com (Ingelesez)
* Hail, Caesar! filmaren IMDBko fitxa irakurgai (Ingelesez)
* Datuak: Q18516636
# Hail And Kill

Hail And Kill (euskaraz Agur eta Hil) Manowar estatubatuar heavy metal musika taldearen abesti bat da. 1988ko Kings of Metal diskoaren barnean kaleratu zuten.

## Kanpo estekak

* Hail And Kill abestia entzungai (Ingelesez)
* Datuak: Q12258841
# Haikouichthys

Haikouichthys (grezieraz: Haikouko arraina; Ιχθυο, arraina) duela 535 eta 520 milioi urte inguru, Kanbriarreko eztandan, bizi izan zen kraniatu-genero desagertua da. Garezur definitu bat eta beste ezaugarri batzuk zituen, zeinei esker benetako garezurdun ornodun gisa sailkatu ahal izan da; lehen, arrain gisa ere ezagun egin zen, baina ez ditu ezaugarri guztiak arrainen taldean sartzeko.
Behe Kanbriarrean bizi izan zen eta Maotianshaneko eskistoetan aurkitu zuten Qiongzhusi Formazioan, Eoredlichia eremuan, Haikoutik gertu, Ercaicunen, Kunmingen (Yunnan, Txina).

## Erreferentziak

* 1 2 Shu, D. G.; Morris, S. C.; Han, J.; Zhang, Z. F.; Yasui, K.; Janvier, P.; Chen, L.; Zhang, X. L. et al.. (Jan de 2003). «Head and backbone of the Early Cambrian vertebrate Haikouichthys» Nature 421 (6922): 526–529. doi:10.1038/nature01264. ISSN 0028-0836. PMID 12556891..
* ↑ Donoghue, P.C.J.; Purnell, M.A.. (2005). «Genome duplication, extinction and vertebrate evolution» Trends in Ecology & Evolution 20 (6): 312–319..

## Kanpo estekak

* Datuak: Q285132
* Multimedia: Myllokunmingia / Q285132
* Espezieak: Haikouichthys
# Gorman (Ipar Carolina)

Gorman Ameriketako Estatu Batuetako erroldak esleitutako leku bat da. Durham konderrian dago, Ipar Carolina estatuan. 1.104 biztanle ditu, 7,598119 kilometro koadroko azaleran banatuta.

## Ikus, gainera

* Durham konderria

## Kanpo estekak

* Datuak: Q965219
# Gorman (Texas)

Gorman Texasko hiri bat da. Eastland konderrian kokatua dago. 2010ean 1.083 biztanle zituen, 4,26 kilometro koadrotan banatuta.

## Ikus, gainera

* Eastland konderria

## Kanpo estekak

* Datuak: Q982436
* Multimedia: Gorman, Texas / Q982436